Puupäevade idee autorid on kaks meest - Vardi metskonna endine metsaülem Toomas Ehrpais ja kunagine Rapla maavanem Kalle Talviste. Mõttetalgutel Vardi metskonnas osalesid nii loodusemehed ja kunstnikud, kui ka Varbola kandi kultuuritöötajad. Sündis kuueliikmeline Varbola puusümpoosioni korraldustoimkond. Toomas Ehrpaisle lisandusid Varbola Kultuuri ja Hariduse Seltsi esinaine Piret Linnamägi, Raplamaa muinsuskaitse inspektor  Aili Peterson, kunstnikud Helgi ja Heiti Polli ning Märjamaa vallavanem Mart Tilk. Puupäevade patrooniks valiti maavanem Kalle Talviste. Praegu korraldavad Varbola puupäevi kaks inimest - Piret Linnamägi ja Tanel Ehrpais.